## Uredba o plaćama

### NN 71/1992 (28.10.1992.), Uredba o plaćama

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92), Vlada Republike Hrvatske
na sjednici održanoj 27. listopada 1992. donijela je

## UREDBU

### o plaćama

Članak 1.

Ovom uredbom se uređuje način utvrđivanja i isplate plaća pravnih osoba
u Republici Hrvatskoj za rujan, listopad i studeni ove godine.

Članak 2.

Pravne osobe u privatnom sektoru (kod kojih je više od 50% kapitala
u privatnom vlasništvu i u takvom su statusu registrirane) utvrđuju i isplaćuju
neto plaće u skladu s općim aktom i kolektivnim ugovorom.

Članak 3.

Pravne osobe, organi i organizacije, koje se financiraju iz državnog,
općinskih i gradskih proračuna, uključivo i organizacije koje se financiraju
sredstvima proračunskih fondova, te ostale pravne osobe u javnom sektoru
(javna poduzeća, pravne osobe koje se financiraju iz društvenih fondova)
i neprivredi (Narodna banka Hrvatske, banke, osiguravajuća društva, Hrvatska
lutrija, gospodarske komore, gradske i općinske organizacije, društveni
fondovi, opća i posebna poslovna udruženja, Služba društvenog knjigovodstva
Hrvatske, sindikati, društvene i političke organizacije) mogu isplaćivati
neto plaće za listopad najviše do 21% veće od prosječne plaće isplaćene
za kolovoz.

Članak 4.

Pravne osobe koje nisu obuhvaćene elancima 2. i 3. ove uredbe (društveni
sektor privrede) mogu isplaćivati neto plaće za listopad najviše do 21%
veće u odnosu na prosječnu plaću isplaćenu za kolovoz.

Članak 5.

Pravne osobe, organi i organizacije lz članka 3. i pravne osobe iz članka
4. ove uredbe čije su prosječne plaće za kolovoz bile manje od prosječne
plaće u privredi mogu utvrđivati i isplaćivati neto plaće za listopad u
skladu s općim aktom i kolektivnim ugovorom, ali najviše do razine prosječne
plaće u privredi za kolovoz uvećane za 21%

Prosječna plaća u privredi Hrvatske za kolovoz iznosi 34.485 HRD.

Članak 6.

Pravne osobe, organi i organizacije iz članka 3. i 4. i pravne osobe
iz članka 5. ove uredbe mogu isplaćivati neto plaće za studeni na razini
prosječne plaće isplaćene za listopad uvećane najviše za 0.5 indeksnih
poena za svaki indeksni poen rasta cijena na malo u istom mjesecu.

Članak 7.

Pravne osobe, organi i organizacije iz članka 3. i pravne osobe iz članka
4. ove uredbe mogu isplaćivati neto plaće za rujan na razini prosječne
isplaćene plaće za kolovoz.

Pravne osobe i organi i organizaaije iz članka 5. mogu isplaćivati neto
plaće za rujan najviše do razine prosječne isplaćene plaće u privredi Hrvatske
za kolovoz.

Pravne osobe i organi i organizacije iz stavka 1, i 2. ovoga članka
koje su za rujan isplatile veće prosječne neto plaće od dozvoljenih ovom
uredbom uskladit će njihovu visinu s isplatama za listopad i studeni.

Članak 8.

Pravne osobe i organi i organizacije u Republici Hrvatskoj, osim pravnih
osoba iz članka 2. ove uredbe, mogu utvrditi i isplatiti najvišu mjesečnu
neto plaću u svoti koja ne može biti veća od 8 prosječnih neto plaća u
privredi Hrvatske u odnosnom mjesecu, ako odlukom Sabora ili Vlade Republike
Hrvatske nije drukčije određeno.

Članak 9.

Upute za primjenu ove uredbe donosi Ministarstvo rada i socijalne skrbi
u suradnji sa Službom društvenog knjigovodstva Hrvatske.

Članak 10.

Podatke o plaćama potrebne za primjenu odredaba ove uredbe objavljuje
Služba društvenog knjigovodstva Hrvatske.

Članak 11.

Primjenu ove uredbe kontrolira Služba društvenog knjigovodstva Hrvatske
i neće dozvoliti isplatu plsća suprotno ovoj uredbi.

Članak 12.

Stupanjem na snagu ove uredbe prestaje vrijediti Uredba o plaćma ("Nrodne
novine": br. 40/92, 54/92 i 61/92).

Članak 13.

Ova uredba stupa na snagu danom objave u "Narodnim novinama".

Klasa: 120-02/92-01/16

Urbroj : 5030105-92-8

Zagreb, 27. listopada 1992.

Predsjednik

**Hrvoje Šarinić, v. r.**

Uredba, NN 71/1992-1888
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)